Թասքալուսա

Թասքալուսա (անգլ.՝ Tuscaloosa), քաղաք ԱՄՆ-ի Ալաբամա նահանգի արևմտյան մասում, Բլեք Ուորիոր գետի ափին: Նույնանուն շրջանի վարչական կենտրոնն է: Զբաղեցնում է 187,05 քառակուսի կիլոմետր տարածք: Բնակչության թվաքանակը 2020 թվականի մարդահամարի տվյալներով եղել է 100 618, 2023 թվականի տվյալներով՝ 111 338. այդ ցուցանիշով նահանգում գրավում է հինգերորդ, ԱՄՆ-ում՝ 330-րդ տեղը: Ժողովրդագրություն Պատմություն Հիմնադրվել է 1816 թվականին, քաղաքի կարգավիճակ ստացել 1819 թվականի դեկտեմբերի 13-ին: Կոչվել է հնդկացիական չոքթո ցեղի առաջնորդ Թասքալուսայի (բառացի թարգմանած՝ նշանակում է «Կարմիր ռազմիկ») անունով, ով 1540 թվականին պարտության է մատնվել իսպանացի Էռնանդո դե Սոտոյի զորքերի կողմից Մաբիլայի ճակատամարտում։ 1826-ից 1846 թվականներին ծառայել է որպես Ալաբամայի մայրաքաղաք, այնուհետև նահանգի վարչական կենտրոն է դարձել Մոնտգոմերին, որը մինչև օրս էլ պահպանում է այդ կարգավիճակը։ 1865 թվականին՝ ԱՄՆ քաղաքացիական պատերազմի ժամանակ հյուսիսցիների զորքերը փաստացի ոչնչացրել են Թասքալուսան: Բնակավայրը ներկայումս Արևմտյան Ալաբամա անվանումով հայտնի տարածքի արդյունաբերական, առևտրային, առողջապահական և կրթական կենտրոնն է, ինչպես նաև գլխավոր քաղաքը Թասքալուսայի մետրոպոլիտենային վիճակագրական տարածքի, որը ներառում է Թասքալուսա, Հեյլ և Փիքենս շրջանները։ Այս քաղաքում են տեղակայված Ալաբամայի համալսարանը, Սթիլման քոլեջը և Շելթոնի պետական համայնքային քոլեջը։ Թասքալուսան գրավեց միջազգային ուշադրությունը, երբ 1993 թվականի սեպտեմբերի 30-ին Mercedes-Benz-ը հայտարարեց, որ հենց այստեղ է կառուցելու իր առաջին հյուսիսամերիկյան ավտոմոբիլային հավաքման գործարանը: Ալաբամայի համալսարանը մնում է քաղաքի գերիշխող տնտեսական և մշակութային շարժիչ ուժը: Թասքալուսայի Ալաբամա Քրիմսոն Թայդ ֆուտբոլային թիմը 2009, 2011, 2012, 2015, 2017 և 2020 մրցաշրջաններում հաղթեց քոլեջային ֆուտբոլի ազգային առաջնությունում, և Թասքալուսային շնորհվեց «Չեմպիոնների քաղաք» պատվանունը։ 2008 թվականին՝ Պեկինի ամառային օլիմպիական խաղերի նախապատրաստական փուլում Թասքալուսան հյուրընկալեց ԱՄՆ օլիմպիական եռամարտի փորձնական խաղերը։[10] 1865 թվականին՝ ԱՄՆ քաղաքացիական պատերազմի ժամանա հյուսիսցիների զորքերը փաստացի ոչնչացրել են Թասքալուսան: 2011 թվականի ապրիլի 27-ին Թասքալուսան մեծապես տուժել է տոռնադոյից. զոհվել է 65, վիրավորվել 1500-ից ավելի մարդ, ոչնչացվել են հարյուրավոր տներ: Կլիմա Խոր Հարավ կամ Ստորին Հարավ (Deep South or the Lower South) տարածաշրջանի քաղաքների մեծ մասի պես՝ Թասքալուսան ունի մերձարևադարձային օվկիանոսային (խոնավ) կլիմա (Քյոփենի կլիմայական դասակարգմամբ՝ Cfa): Տնտեսություն Թասքալուսայում գործում է հարմարավետ ամենագնաց (Mercedes-Benz X164 դասի) ավտոմեքենաներ արտադրող Daimler AG ընկերության գործարանը: Զարգացած է ավտոպահեստամասերի, մետիզների, քիմիկատների, անվադողերի արտադրությունը: Քաղաքը բամբակի առևտրի, ածխի, երկաթահանքի, ավազի արդյունահանման կենտրոն է: Պատկերասրահ Ծանոթագրություններ Գրականություն Federal Writers' Project (1941), «Tuscaloosa», Alabama; a Guide to the Deep South, American Guide Series, New York: Hastings House, էջեր 243+, hdl:2027/uc1.b4469723 – via HathiTrust: CS1 սպաս․ ref duplicates default (link) Matthew W. Clinton (1958). Tuscaloosa, Alabama: its Early Days, 1816-1865. Zonta Club. Historical record of Tuscaloosa, Alabama, 1819-1969, sesquicentennial souvenir program G. Ward Hubbs. Tuscaloosa: Portrait of an Alabama County (Northridge, California: Windsor, 1987) Heritage of Tuscaloosa County, Alabama. Clanton, Ala.: Heritage Publishing Consultants, 1999. Paul T. Hellmann (2006). «Alabama: Tuscaloosa». Historical Gazetteer of the United States. Taylor & Francis. ISBN 1-135-94859-3. Amalia K. Amaki; Katherine R. Mauter (2011). Tuscaloosa. Images of America. Charleston, SC: Arcadia. ISBN 9780738587882. Արտաքին հղումներ City of Tuscaloosa – Official Website Chamber of Commerce of West Alabama